Kerala Rain Updates: തോരാതെ മഴ, പത്തനംതിട്ടയില് വീണ്ടും ഉരുള്പൊട്ടല്, മുല്ലപ്പെരിയാര് വിഷയത്തില് നാളെ ഉദ്യോഗസ്ഥതല യോഗം പത്തനംതിട്ട: തോരാതെ പെയ്യുന്ന മഴയില് പത്തനംതിട്ടയില് Pathanamthitta വീണ്ടും ഉരുള്പൊട്ടല് Landslide . ശനിയാഴ്ച ഉരുള്പൊട്ടലുണ്ടായ റാന്നി Ranni കുരുമ്ബന്മൂഴിയിലും ആങ്ങമൂഴി കോട്ടമണ്പാറ അടിയാന്കാലയിലുമാണ് വീണ്ടും ഉരുള്പൊട്ടിയത്. ആളപായമില്ലെന്നാണ് സൂചന. അതേസമയം ഉരുള്പൊട്ടലില് കുരുമ്ബന് മൂഴി തോടിന് സമീപത്തെ വീടുകളില് വെള്ളം കയറി. പ്രദേശത്ത് കഴിഞ്ഞ ദിവസം ഉരുള്പൊട്ടിയതിനാല് ആളുകളെ ക്യാമ്ബുകളിലേക്ക് മാറ്റിപ്പാര്പ്പിച്ചിരുന്നു. പത്തനംതിട്ടയില് കഴിഞ്ഞ ദിവസങ്ങളില് മൂന്നിടങ്ങളിലാണ് ഉരുള്പൊട്ടിയത്. സീതത്തോട് കോട്ടമണ്പാറയിലും ആങ്ങമൂഴി തേവര്മല വനമേഖലയിലുമാണ് ഉരുള്പൊട്ടലുണ്ടായത്. കോട്ടമണ്പാറയില് കാര്യമായ മഴയില്ലെങ്കിലും കുരുമ്ബന്മൂഴിയില് ശക്തമായ മഴ തുടരുകയാണ്. പ്രദേശത്തെ വൈദ്യുതി ബന്ധവും വാര്ത്താവിനിമയ ബന്ധവും നഷ്ടപ്പെട്ടു. അപകടത്തിന്റെ വ്യാപ്തി വ്യക്തമല്ല. Kerala Rain ആശങ്കയുണര്ത്തി വീണ്ടും മഴ, പത്തനംതിട്ടയില് ഉരുള് പൊട്ടല് സംസ്ഥാനത്ത രണ്ട് ദിവസം ഒറ്റപ്പെട്ട ശക്തമായ മഴക്ക് സാധ്യതയുണ്ടെന്നാണ് കേന്ദ്ര കാലാവസ്ഥാ വകുപ്പിന്റെ അറിയിപ്പ്. ഇടി മിന്നലോട് കൂടിയ മഴ അടുത്ത അഞ്ചുദിവസം വരെ തുടരാന് സാധ്യതയുണ്ടെന്നും മുന്നറിയിപ്പുണ്ട്. കണ്ണൂര്, കാസര്കോട് ഒഴികെയുള്ള ജില്ലകളില് നാളെ യെല്ലോ അലര്ട്ടായിരിക്കും. മലയോര മേഖലകളില് ഒറ്റപ്പെട്ട ശക്തമായ മഴയ്ക്കാണ് സാധ്യത. അതേസമയം മുല്ലപ്പെരിയാര് ഡാമുമായി ബന്ധപ്പെട്ട മുന്നൊരുക്കങ്ങള് ചര്ച്ചചെയ്യാന് നാളെ ഉദ്യോഗസ്ഥതല യോഗം ചേരും. ജില്ലാ കലക്ടര് ഷീബ ജോര്ജിന്റെ അധ്യക്ഷതയില് നാളെ രാവിലെ 11 മണിക്ക് യോഗം ചേരും. എഡിഎം, ജില്ലാ പോലീസ് മേധാവി, തഹസില്ദാര്, ജനപ്രതിനിധികള് തുടങ്ങിയവര് യോഗത്തില് പങ്കെടുക്കും. മുല്ലപ്പെരിയാര് അണക്കെട്ടിലെ Mullaperiyar Dam ജലനിരപ്പ് 137.45 അടിയായി ഉയര്ന്നു. ഒരു മണിക്കൂര് കൊണ്ട് 0.10 അടിയാണ് ഉയര്ന്നത്. ഡാമിലേക്കുള്ള നീരൊഴുക്ക് ശക്തമായി. വൃഷ്ടി പ്രദേശങ്ങളില് ശക്തമായ മഴ തുടരുകയാണ്. അതിനിടെ, മുല്ലപ്പെരിയാര് ജലനിരപ്പ് Waterlevel സംബന്ധിച്ച് ജലവിഭവ വകുപ്പ് തമിഴ്നാട് പൊതുമരാമത്ത് വകുപ്പിന് കത്ത് നല്കി. Spillway Shutter തുറന്ന് നിയന്ത്രിത അളവില് വെള്ളം ഒഴുക്കണം എന്നാവശ്യപ്പെട്ടാണ് കത്ത് നല്കിയത്. തുലാവര്ഷം എത്തുമ്ബോള് ജലനിരപ്പ് വേഗത്തില് ഉയരാന് ഇടയുണ്ട്. അനിയന്ത്രിതമായ അളവില് വെള്ളം തുറന്ന് വിടേണ്ട സാഹചര്യം ഒഴിവാക്കണമെന്ന് കത്തില് ആവശ്യപ്പെടുന്നു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.